Erika Tetzky

Erika Anna Maria Tetzky (ka Tetski, Tetzki ja Dezky, aastast 1916 Michelson, ka Erika-Anna-Maria-Dagmar; 1./13. märts 1894 Arbavere – 12. mai 1918 Tallinn) oli eesti näitleja ja tantsija.

Ta õppis Tallinna tütarlastegümnaasiumis ja Karl Jungholzi teatrikursustel; tantsu alal täiendas end Peterburis Aleksandr Tšekrõgini juures.

Tetzky kuulus Estonia teatri truppi, tema ja August Michelson olid Eesti esimesed kutselised tantsijad.

Ta on üks Andrus Kivirähki romaani "Liblikas" peategelastest.

Isiklikku
Erika Tetzky abiellus 1916. aastal oma tantsupartneri August Michelsoniga, neil sündis samal aastal poeg Hans-August.

Erika Tetzky suri 24-aastaselt pleuriidi tagajärjel Tallinnas Diakonisside Asutises. Ta maeti Kopli kalmistule, kuid 1951. aastal maeti ümber Metsakalmistule.

Viited

Välislingid 
 Väljavõte Kadrina koguduse sünnimeetrikast
 Väljavõte Kadrina koguduse personaalraamatust
 Estonia tantsu- ja muusikateatri areng
 

Eesti näitlejad
Eesti tantsijad
Kopli kalmistule maetud
Metsakalmistule ümbermaetud
Sündinud 1894
Surnud 1918